**SÚČASNÉ ZMENY V CHÁPANÍ RODINY A ICH DÓSLEDKY** **NA VÝCHOVU DETÍ**

Spolužitie muža a ženy v manželstve je dnes atakované vo svojej podstate. Obraz rodiny sa deformuje, oslabuje, vedie k jej zániku a konfrontuje evanjeliový projekt s projektom sekulárnym. K oslabeniu postavenia rodiny prispelo viacero faktorov, ktorých korene možno nájsť v oblasti filozofickej, sociologickej a ideologickej. Prispeli k vzniku krízy rodiny a kontinuálne ju prehlbujú.

**Sekulárny projekt rodiny**

V sekulárnom projekte prestáva byť rodina vnímaná ako prirodzené a nutné dobro. Eticky neutrálna spoločnosť preferuje viacero modelov rodiny. Akceptuje určité modely rodiny podľa kultúr, náboženstiev a historických súvislostí. Rodina prestáva byť považovaná za prirodzenú inštitúciu a začína byť vnímaná podľa dejinno-kultúrnych dohôd, čiže jestvuje toľko modelov rodín, koľko si ich jednotlivci zvolia na základe sexuálnej orientácie a osobných preferencií.

Vzťah muža a ženy vníma emotívne, individualisticky, egoisticky a redukovane. Chýba mu dôraz na hĺbku, trvácnosť a potrebu budovania dôvery. Pojmy ako obeta či jednota v rozdielnosti sú mu cudzie. Naopak, zdôrazňuje taký typ rovnosti, ktorá bez akceptácie odlišností v jednote dvoch nemôže odhaliť plnú krásu a pravdu o ľudskej láske. Podstatou krízy rodiny je strata schopnosti porozumieť vzťahu medzi tými, ktorí vzťah vytvárajú.

**Telo a duchovný boj**

Boj o dušu človeka sa dnes zvádza na poli pravdy o jeho tele. Monogamný celoživotný zväzok muža a ženy a rodina, ktorá z neho vzišla, boli po stáročia základným kameňom západnej civilizácie. Ako sa darí manželstvu a rodine, tak sa darí civilizácii. Boh stvoril človeka ako muža a ženu, aby mohli byť obrazom jeho lásky tým, že sa stanú vzájomným darom. Sexuálna láska, okrem toho, že je obrazom Trojice, má byť obrazom spojenia Boha s ľudstvom.

Telo človeka nie je len biologickou skutočnosťou. Na základe faktu, že je oživované ľudskou dušou, vytvára podstatnú zložku človeka a človek sa cez ňu prejavuje.

V 20.storočí sa pohľad na ľudské telo, na sex, manželstvo a rodinu radikálne mení. Správanie, ktoré bolo v minulosti považované za urážku ľudskej dôstojnosti a hrozbu spoločenského poriadku, je prezentované a ponúkané ako uznávané dobro, dokonca chránené zákonom, ako právo. Ján Pavol II. upozorňoval, že zmätok v oblasti sexuálnej morálky nesie v sebe väčšie nebezpečenstvo, než sa všeobecne predpokladá. V celospoločenskej diskusii o zmysle sexu a manželskej lásky je v hre nesmierne mnoho.

Potvrdil to aj pápež **Benedikt XVI.** V jednom zo svojich príhovorov, v ktorom vyjadril obavy z následkov podkopania prirodzených základov spoločnosti**: “Keď sú postavené na pranier požiadavky ľudskej dôstojnosti, ľudského života, inštitúcie rodiny, spravodlivého sociálneho systému, inými slovami základné ľudské práva, žiaden zákon ustanovený ľudskými bytosťami nemôže rozvrátiť zákon, ktorý Stvoriteľ vryl do ľudských sŕdc bez toho, aby neboli dramaticky zasiahnuté nevyhnutné základy samotnej spoločnosti.“**

Nikto si nevedel predstaviť, že to, čo bolo akceptované vo veľkej väčšine kultúr v oblasti definície manželstva, sa raz môže stať predmetom radikálneho prehodnocovania.

**Princíp rovnosti (akási modla?)**

Vývoj bol za posledné roky veľmi rýchly a obavy sa naplnili. Počet krajín, ktoré čelia novej legislatíve a prijímajú zákony umožňujúce uzatvárať manželstvá medzi osobami rovnakého pohlavia, stále pribúda. Inštitút novo-ponímaného manželstva (napr. Argentína pracuje s pojmom *el matrimonio igualitaro,* tzv*. rovnostárske manželstvo,* Francúzsko s pojmom *mariage pour tous,* tzv*. manželstvo pre všetkých)* je stredobodom revolučného projektu, ktorý sa usiluje prevrátiť najzákladnejšie štruktúry spoločenského života. Pracuje s **princípom rovnosti,** ktorý sa stáva akousi modlou. Svet v súčasnosti skutočne zažíva radikálnu transformáciu civilizácie. Natíska sa teda otázka, či existoval/existuje úmyselný zámer prevrátiť kultúru a nastoliť zmenu morálky. Každá významná zmena myslenia má niekde svoj začiatok a filozofické východiská.

**Ideové korene**

Žena, ako rovnocenná partnerka muža, žena s úctou a s rešpektom akceptovaná vo verejnom živote, to bol v minulosti viac jej sen a nenaplnená túžba, než skutočnosť. Tu kdesi sa objavili pokusy ženy posilniť a zmeniť svoje postavenie v spoločnosti.

**MINULOSŤ**

Kým generácia žien pred sto rokmi vyvíjala snahu získať volebné právo, rovnaký prístup k vzdelaniu a zvoliť si slobodne svoje povolanie, tá súčasná už svoje predstavy radikálne mení. Ak predtým bojovala napr. za zákaz ženskej práce v bani, dnes od takého zákazu ustupuje v znamení pokroku.

Kedysi ženy bojovali za to, aby mali rovnaké šance ako muži. Dnes bojujú za absolútnu rovnosť vo všetkých oblastiach.

**POLOVICA 20.STOR.**

Marxizmom ovplyvnené feministky v polovici 20 stor. skombinovali koncept **rodu**, ako sociálneho konštruktu, s ideou triedneho boja.

Podľa nich bol prvý triedny boj medzi mužmi a ženami a ženy boli prvou utláčanou triedou.

**FEMINIZMUS 70.a 80. ROKOV 20.STOR.**

-ignoroval rozdiely medzi pohlaviami. Feministky sa správali tak, ako keby ženy nemali žiadne pohlavie, a preto museli bojovať o to mužské.

**90.ROKY 20.STOR.**

-feministická teória modifikovala svoj náhľad. Vyšla z predpokladu, že neexistuje vopred daná identita. Osvojila si názor marxistickej a post-marxistickej doktríny, že akákoľvek nerovnosť vedie k hierarchizovaniu ľudí, čo má za následok podrobovanie a vykorisťovanie.

Cestu **od feminizmu k rodovej teórii** kliesnil celý rad žien, z ktorých mnohé praktizovali homosexuálne vzťahy. Američanke J.Butlerovej, hlavnej ideologičke tejto teórie, sa podarilo získať podporu akademických elít sveta. Bez akejkoľvek verejnej diskusie v parlamentoch či v médiách sa stal z rodovej teórie prostredníctvom štátom štedro financovaných centier a na univerzitách novo zriadených odborov rodových štúdií (*gender studies),* tzv.**mainstream,** hlavný myšlienkový prúd. Rozširuje sa natoľko, že sa stáva prevládajúcim spoločenským konsenzom, ktorý „žiada“ poslušnosť. Kto sa pýta, odporuje a vzoprie sa, je vytláčaný na okraj, zosmiešňovaný, obviňovaný z homofóbie a porušovania ľudských práv.

Podrobnejšie skúmanie **rodovej teórie** (teórie rodovej rovnosti) odhalí jej ideologické črty.

Podstatou **teórie** sú totiž tvrdenia o predmete výskumu, ktoré v danej etape poznania možno považovať za pravdivé. Teória nemôže byť v rozpore s aktuálnymi skúsenosťami a výsledkami experimentu. Musí byť vnútorne konzistentná a schopná zovšeobecniť skúsenosti z praxe.

Naproti tomu **ideológia** je politická doktrína, slúžiaca ako základ, ktorý zdôvodňuje politické konanie. Charakterizuje ju uzavretosť, jednostrannosť, iracionálnosť a nesie propagandistické črty.

**V súvislosti s rodovou teóriou preto nemožno hovoriť o teórii, ale skôr o ideológii!**

**Rodové hľadisko ako hlavný prúd (gender mainstreaming)**

Na báze nových filozofických úvah sa tak v procese emancipácie žien zrodila snaha postupnými krokmi eliminovať tisícročia trvajúci návyk rozpoznávania mužov (ako mužov) a žien (ako žien) a snaha zmeniť sexuálne normy.

**Rodová teória(ideológia)** tvrdí „**že je vhodné odlišovať biologické pohlavie od jeho kultúrnej dimenzie, tzn. od identity rodu, ktorý sa skloňuje ako maskulínum alebo feminínum, a hľadí sa naň ako na neutrum, teda stredný rod, ktorý pojme všetky druhy sexuálnej orientácie. Cieľom je lepšie presadiť rovnosť medzi mužmi a ženami a podpora rôznej sexuálnej identity.“**

Spoločnosť sa už nemá usporiadať vzhľadom na sexuálnu bipolárnosť, ale má uznať všetky sexuálne orientácie, pričom ľudia majú právo na pluralitnú sexualitu. Rozumej: muž a žena neexistujú, to, čo bolo v minulosti, bolo zlé, obmedzovalo a túto nespravodlivosť treba „napraviť“. Teória rodovej rovnosti kritizuje zaužívané rodové stereotypy z minulosti. Považuje ich za zjednodušené predstavy o mužskosti a ženskosti, za nerealistické obrazy o mužovi a žene, ktoré boli udržiavané pomocou sociálnych štruktúr ako rodina, výchova, škola, vzdelávanie, kultúra, tradícia, zvyky, náboženstvo.(Určitú rolu pri ich udržiavaní prisudzuje i médiám a jazykovým stereotypom.)

Pojem **pohlavie**(angl.sex)sa týkal v minulosti všetkého, čo znamenalo byť mužom a byť ženou. Išlo o biologickú charakteristiku, identifikovateľnú na základe pohlavných orgánov, chromozómov, hormonálnej výbavy a druhotných pohlavných znakov.

Pojem **rod** bol výhradne gramatickým termínom (niektoré slová majú rod mužský, ženský alebo stredný). Postupne sa začal používať v inom kontexte, čím nadobudol širší význam a došlo k výraznému obsahovému posunu. **Rod** (angl**.**gender) v ňom vyjadruje sociálne a kultúrne konštruovanú rolu priradenú mužom a ženám, súbor vlastností, činností a znakov, ako sa muž a žena utvárajú a prezentujú. **Predstavuje sociálny konštrukt, odmieta realitu o sexuálnej (biologickej) identite človeka!**

V európskom aj medzinárodnom práve pre pojem rod(gender) neexistuje nijaký právny podklad. Napriek tomu dnes dochádza vo svete k zmenám legislatívy, týkajúcej sa novej definície manželstva, manželského páru, príbuzenstva a celkovo vzťahov medzi mužmi a ženami, predovšetkým však špecifického chápania **rovnosti** a sexuálnej orientácie, a používa sa pri tom vyššie spomínaná terminológia.

**Chápanie ľudských práv**

Pre lepšie porozumenie aktuálneho kontextu celospoločenského diania je nevyhnutné mať jasno v pojmoch, ktoré boli spomenuté. Rovnako treba rozlišovať medzi ľudskými právami, sociálnymi benefitmi a spoločenskou zmluvou.

**Ľudské práva sú nemenné, lebo ľudská dôstojnosť je nemenná!**  Ľudské práva sú univerzálne, platia pre každého rovnako a nemôžu zvýhodňovať jednu skupinu voči druhej.

Ľudské práva sú formulované negatívne, určujú hranice slobody. Pozitívne právo si nárokuje výhody pre určitú skupinu, čím sa stáva sociálnym benefitom, ktorý je predmetom záujmu politiky, ale nie práva.

Ľudské práva musia byť univerzálne a nie „šité“ na mieru záujmovým skupinám. Sociálne otázky a benefity nie sú ľudskými právami, sú predmetom politickej agendy a je legitímne s nimi nesúhlasiť (v rámci rozpravy v parlamente).

Existuje právo poukázať na nedostatky a riziká, ktoré obsahuje **rodová teória.**

Ako aktuálny kritický príklad (Vatikánske vysielanie z 20.10.2014) uvádzam napr. názor francúzskeho psychoanalytika, jezuitu, Tonyho Anatrellu, ktorý ako jeden z účastníkov práve ukončenej mimoriadnej synody biskupov o rodine v Ríme hovorí, že „genderová teória je antropologická herézia“; je to ideológia, ktorá zbavuje pojem rodiny jeho významu a razí názor, že základom rodiny je sexuálny pud (i homosexuálny). Rôzne sexuálne orientácie však, nemôžu stáť na počiatku páru alebo rodiny: o homosexuálnom súžití hovorí skôr ako o homosexuálnom duu, partnerstve, nie o páre, rodine, lebo slovo pár je vyhradené mužovi a žene, ktorí sa môžu natoľko sexuálne dopĺňať, že splodia život. Ďalej uvádza, že marxizmus bol v minulom storočí porazený, pretože existovali menšiny, ktoré dokázali odolať kultúrnej uniformite danej doby. Taktiež genderová ideológia bude prekonaná, ak tu budú menšiny, ktoré premôžu strach a dokážu svojej dobe ponúknuť nové hlásanie evanjelia, poukážu na omyl tejto novej antropologickej herézie.

**Doposiaľ nikdy neexistovala ideológia, ktorá by chcela zničiť pohlavnú identitu muža a ženy, každú etickú normatívnosť sexuálneho správania a ktorá by popierala, že človek existuje ako muž a žena, ktorých komplementárnosť je podmienkou plodenia potomstva. Dnes už dávno nie je v hre uplatňovanie zásad rovnosti príležitostí a rovnakého zaobchádzania vo veciach zamestnanosti a povolania, ale čosi oveľa viac.**

**V HRE JE BUDÚCNOSŤ VŠETKÝCH NÁS.**

**Iba pozornosť, dôkladná informovanosť, obozretné rozlišovanie napomôžu odhaliť znamenia čias a posilnia schopnosť rodiny odolať.**

**AKO VYCHOVÁVAŤ V SÚČASNEJ RODINE** alebo

 **V NÚDZI NÁJDEŠ NOVÚ ŠANCU**

 V časoch globalizácie spočiatku vnímame hospodársku a finančnú krízu, no omnoho horšia je existenciálna kríza, ktorá vzniká stratou hodnôt. V dlhoročných prieskumoch verejnej mienky najväčšmi otrasie odpoveď, že čoraz menšiemu počtu rodičov záleží na tom, aby odovzdali svojim deťom hodnoty, ktoré boli pre nich dôležité. (Elisabet Noelle-Neumannová)

Je to slepá ulička a smutné pre rodičov aj pre deti. Čoraz viac rodičov prenecháva výchovu detí škole.

**Nachádzame sa v bode obratu? Máme čas vrátiť sa?**

**Tam, kde je nebezpečenstvo, narastá aj možnosť záchrany.**

(básnik Fridrich Hórlderlin)

**LÁSKA JE KONEČNÝM CIEĽOM DEJÍN SVETA, LÁSKA PRETRVÁ!**

**Východisková situácia**

-rok, čo rok máme k dispozícii výkonnejšie moderné mobily –

 strácame schopnosť priamej komunikácie

-rodiny sa rozpadávajú (miera rozvodovosti predstavuje iba

 nepresný údaj, lebo mnoho dvojíc žije ako druh a družka

 a štatistika ich nezahŕňa)

-vychutnávanie si neobyčajnej voľnosti – klesá ochota uzatvárať

 celoživotné vzťahy

-deti sa rodia poväčšine z nehody a náhody (neplánovane, mimo

 manželstva)

-malý počet členov v nukleárnej rodine (rodičia prijmú jedno,

 nanajvýš dve deti, ako úplný počet detí v rodine); z toho

 plynie tzv. pedocentria (lat.pedo,pedes – dieťa) dieťa je vo

 výlučnej pozornosti rodiča, viac, ako manželský partner

-zotrvávanie dlho deťmi („dospelé deti“)

-súčasní singles vytvorili nezvyčajný životný štýl (atomizovaná

 spoločnosť); single má všetko, čo potrebuje a o nič sa nemusí

 deliť: auto, byt, TV, počítač, bankové konto. Všetko, čo si

 želá, si môže objednať v e-shope.

-autorita rodičov (starších) prestala byť jedinou autoritou; kým

 kedysi platilo, že starší najviac vedeli o živote, mali najviac

 skúseností, boli príkladom mladším, dnes mladí (ba deti),vďaka

 virtuálnej realite (internet) vedia viac, ako ich rodičia.

 Kým v prípade rodičov hovoríme o formálnej autorite, u mladej

 generácie by sme mohli hovoriť o slovnej autorite.

-súčasná mládež sa vníma, že sa musí predať (výchova k

 spoločnosti výkonu, atraktivity a mánie peňazí)

-vytvoril si v dnešných podmienkach človek pevnú väzbu s prvou

 blízkou osobou, teda s matkou?

 (Obdivujeme ženy, ktoré nezaostávajú za mužmi a s ľahkosťou

 zdolávajú priečky kariérneho rebríčka...)

-napriek všetkým sklamaniam sa ideály nevytratili: predstavy

 väčšiny európanov od 16r. a viac -96% tvrdí, že rodina musí

 držať pokope a cca 88% je presvedčených, že partneri si musia

 pomáhať.

 **Nepokoj detí**

Deti to majú v súčasnosti ťažšie, ako kedykoľvek predtým: sú **hyperaktívne** (až 8 chlapcov na 1 dievča). Ide o rodiny, kde chýba otec, ktorý môže usmerniť synov temperament; on je odborník v oblasti telesnej agresivity, nie matka!

Choroba doby ďalej spočíva v zameraní na **perfektný výkon** (zbožšťuje sa a preceňuje) a **emočné zanedbávanie detí** – deťom sa nikto nevenuje, neprejavuje o ne záujem. Deti skoro nikdy neboli na železničnej stanici, ba ani v lese... Stávajú sa apatické a letargické. V škole sa im posmievajú, že sú tučné (pretože často jedia iba fastfoodovú stravu) a všetko vhodné pre nich je z macdonaldu (niekde sa zaužíval sociologický pojem: „macdonaldizovaná“ spoločnosť).

Bezpochyby platí, že **o obnovovanie lásky treba usilovať všade, kde ľudia žijú pospolu.**

**Zasiať lásku do srdca dieťaťa a to hneď od počatia.**

**Najväčšou istotou rodičovstva a výchovy je 1.bezvýhradná, bezpodmienečná láska a 2.rozumné určovanie hraníc správania sa detí.**

Ad1.**Bezpodmienečná láska –** neprikazujeme nosiť deti v šatke,

 ako primitívne národy, dieťa môže

 loziť, objavovať okolie, má zakúsiť

 emocionálnu konfrontáciu, ak má

záchvat trucu, odporúča sa nepoužívať telesné tresty, ani odopieranie lásky. Učíme ho uvedomiť si svoju zlosť a jej dôsledky, nedáme sa strhnúť k úteku, ani útoku, využívame empatický pohľad do očú a obnovíme bezvýhradnú lásku.

V modernej psychológii sa taký prístup nazýva **kognitívna stratégia spôsobom emočnej konfrontácie** (Jiřina Prekopová**).**

(slide o kognitívnej stratégii)

Ad2.**Určovanie hraníc správania –** deti nemôžu byť brané na

 zodpovednosť za problémy ich

 rodičov. Zdravý vzťah rodičov

 k deťom je po vertikále, nie

dnes často v postmoderne prežívaný symbiotický vzťah (po horizontále),kedy emócie, výkony a skúseností detí určujú cítenie sa rodičov (robia deti zodpovednými za pocit úspechu, resp. neúspechu rodičov)\* Dieťa nemá počúvať o rozvodoch, potratoch, hádkach, o odlišných názoroch matky a otca na jeho výchovu. Dieťa chce vidieť rodičov (oboch) pomerených.

\*Postmoderna nepriniesla len stratu rolového správania sa mužov a žien, ale aj správania sa detí.

(slide: schéma normálneho postavenia členov v rodine; iregulárna rodina)

**Chyby vo výchove**

-najčastejšie **nedôsledná výchova**; áno nie je áno a nie, nie je

 nie. Muži myslia lineárne a preto sa vyjadrujú presne, ženy

 nejasne. Napr. mužský mozog už od malička reaguje alergicky na

 nevypočítateľnosť riešení.

-**nejednotná výchova**; rodičia sa z lásky k dieťaťu musia

 zjednotiť v názore - to predpokladá ich primárne dohodnutie

 pravidiel(hoci je to zavše ťažké, lebo odlišnosť mužsko –

 ženského nazerania na veci je vždy prítomná).

 **Nejednotnosť** je živnou pôdou konfliktov.

-**pochvala a trest –** tie slová by bolo dobré ponechať už slovníku

 konzervatívnych dôb. Je potrebné ich prehodnotiť, zjemniť.

 **Funkciu plní výlučne láska**. Pochvala má predchádzať trestu,

 hoci aj trest je potrebný, aby sa dieťa oslobodilo od vín.

**Obnovenie lásky nie je len najlepšia cesta, ako dosiahnuť nadvládu lásky;je to jediná cesta! (A.Schweitzer)**

**V závislosti od náboženstva, politicko-kultúrneho pozadia, alebo tradície existuje veľa rozličných možností vydať sa po ceste lásky. Cieľ je však rovnaký: dospieť k láske – k citu, ktorý nás všetkých spája.**